LFF II lyga

**LFF II lyga** – trečiasis Lietuvos futbolo sistemos lygmuo. Nuo 2021 m. lygoje stengiamasi išlaikyti 16 komandų. Iki tol lygą sudarė 2 zonos: Pietų zona ir Vakarų zona. Praeityje egzistavo ir Šiaurės zona bei Rytų zona, tačiau dėl dalyvių trūkumo šios lygos buvo panaikintos. Nuo 2024 m. buvo bandoma išplėsti Antrąją lygą, buvo sukurtas Antros lygos B divizionas.

## Istorija

Lietuvos 3-oji pakopa siekia bent 1924 m., kai Klaipėdos apygardoje imtos rengti C klasės pirmenybės. 1931 m. jos tapo apygardų B klasėmis, 1942 m. – rajonų B klasėmis. Sovietmečiu 3-oji pakopa buvo vadinama B klase, B grupe, II lyga. Lietuvai atgavus nepriklausomybę, II lygos pavadinimas išliko, nors keletą sezonų ji vadinosi III lyga.

2007–2014 m. pirmenybės vykdavo 2 zonose – Pietų ir Vakarų. Pietų zonoje žaidė Alytaus, Kauno, Marijampolės, Utenos ir Vilniaus apskričių komandos, o turnyrą rengdavo Kauno apskrities futbolo federacija. Vakarų zonai priklausydavo Klaipėdos, Panevėžio, Šiaulių, Tauragės ir Telšių apskričių komandos, o turnyrą rengdavo Telšių apskrities futbolo federacija. Nuo 2015 m. II lygos pirmenybės vyko trijose zonose. Rytų zonos pirmenybes organizuoja Vilniaus regiono futbolo sąjunga, Pietų zonos pirmenybes kaip ir anksčiau organizuos Kauno apskrities futbolo federacija, o Vakarų zonos - Telšių apskrities futbolo federacija (nuo 2016 m. – Klaipėdos).

2021 m. lyga reformuota, suformuojant vieningą turnyrą visoje šalyje – 4 zonos buvo panaikintos, sukurta viena bendra lyga. 2024 m. sudarytas papildomas, vertikalus Antros lygos B divizionas.

## Struktūra
### Iki 2021 m.

Kiekvienos zonos komandos sezono metu tarpusavyje sužaisdavo po dvejas rungtynes – namuose ir išvykoje. Komandos, sezono pabaigoje savo zonoje užėmusios pirmąsias vietas, būdavo apdovanojamos zonų nugalėtojų taurėmis, būdavo įteikiami diplomai ir aukso medaliai. Šios komandos turėjo teisę kilti į LFF I lygą, jas pakeisdavo paskutines vietas LFF I lygoje užėmusios komandos. Antrąją ir trečiąją vietas užėmusioms komandoms būdavo įteikiami diplomai ir atitinkamai sidabro ir bronzos medalių komplektai.

Dažnai klubų dalyvavimas lygoje neatspėjo praėjusio sezono sportiniu pagrindu užimtų pozicijų. Klubo dalyvavimą tam tikroje lygoje lėmė licencijavimo procesas, įvertinantis klubo finansinius, teisinius, infrastruktūros ir personalo kriterijus.

### Nuo 2021 m.

2021 m. LFF įvedė pokyčius Lietuvos futbolo lygų sistemoje. LFF perėmė II lygos pirmenybių organizavimą, panaikino Pietų ir Vakarų zonas ir vietoje jų įsteigė vieną centralizuotą lygą, kurioje tikisi matyti 16 komandų – 8 klubus ir 8 dukterines komandas. Centralizuota antroji lyga jau buvo išbandyta 1994 m. bet po trijų sezonų buvo vėl sugrįžta prie zoninių varžybų organizavimo.

2020 m. II lygos Pietų ir Vakarų zonose žaidė 26 komandos. A lygos komandų skaičius buvo padidintas nuo 6 iki 10, o Pirmos lygos nuo 14 iki 16. Viso pirmuose trijuose lygmenyse numatyta 42 komandos, į kurias 2021 m. pretendavo 49 paraiškas padavusios komandos. Sportiniu principu numatoma kad dvi komandos kils į Pirmą lygą, tačiau ir toliau galutinį sprendimą lems licincijavimosi procesas, įvertinantis klubo finansinius, teisinius, infrastruktūros ir personalo kriterijus. Dėl iškritimo iš II lygos informuota nebuvo.

Dar vienas svarbus pokytis 2021 m. buvo pristatytas jau  – naujas reikalavimas II lygos klubams savo struktūroje privalomai turėti bent tris komandas (įskaitant jaunimo vaikinų ir merginų), kurios dalyvauja LFF pripažįstamose varžybose.

Įvędus pokyčius, dalyvių skaičius ėmė mažėti – 2021 m. buvo 20 dalyvių, 2022 m. – 18, 2023 m. – 16. 2024 m. nutarta vėl plėsti Antrą lygą, sudarytas papildomas, vertikalus Antros lygos B divizionas. Jame iš pradžių žaidė komandos, gavusios II lygos licenciją, bet negavusios vietos pagrindiniame II lygos A divizione. 2025 m., norint padidinti komandų skaičių B divizione, komandos buvo kviečiamos dalyvauti be licencijų, patenkinant minimalius kriterijus.

## Komandos
### 2025 m. sezono dalyviai

### A divizionas

### B divizionas

## Čempionai
### 1991 – 2021 m.

### Nuo 2021 m.

## Šaltiniai

## Nuorodos
* II lyga (Lff.lt)
* II lyga (Lietuvosfutbolas.lt)
* Lithuanian Football: History & Statistics (Almis.sritis.lt)